**Obrazloženje Financijskog plana Hrvatskog zavoda za hitnu medicinu za 2025. godinu i projekcije za 2026. i 2027. godinu – POSEBNI DIO**

## 44573 Hrvatski zavod za hitnu medicinu

Hrvatski zavod za hitnu medicinu je zdravstvena ustanova za obavljanje djelatnosti hitne medicine i telemedicine. Uz navedene djelatnosti izrađuje, provodi i analizira različite standarde, registre, protokole rada i algoritme postupanja u djelatnosti hitne medicine, planira i provodi aktivnosti u cilju uspostave informatizacije sustava hitne medicine te upravlja hitnom helikopterskom medicinskom službom. Također Hrvatski zavod za hitnu medicinu provodi, sudjeluje i nadzire edukacijske programe cjeloživotnog obrazovanja, usavršavanja zdravstvenih radnika i edukacije stanovništva iz svog područja rada. U obavljanju redovne djelatnosti Hrvatski zavod za hitnu medicinu uspješno surađuje s drugim državnim i javnim službama te vrši koordinaciju, stručno usmjeravanje i nadzor rada Županijskih zavoda za hitnu medicinu, surađuje s obrazovnim ustanovama i visokim učilištima te drugim institucijama radi unaprjeđenja djelatnosti hitne medicine, prati i provodi stručna i znanstvena istraživanja iz hitne medicine, prikuplja podatke i vodi registre iz područja hitne medicine, utvrđuje standarde za organizaciju rada hitne medicinske službe u izvanrednim prilikama, velikim nesrećama i katastrofama. Djelatnost telemedicine se temelji na organizaciji i uvođenju telemedicinskih usluga (primjena informatičkih i telekomunikacijskih tehnologija u razmjeni podataka na daljinu za područje kardiologije, radiologije, transfuzije, hemolijalize, neurologije, psihijatrije i endokrinologije) u zdravstveni sustav putem mreže telemedicinskih centara u Republici Hrvatskoj.

|  |  |  |  |  |  |  |
| --- | --- | --- | --- | --- | --- | --- |
| EUR/HRK | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 44573 | 3.410.161 | 2.020.177 | 2.310.150 | 5.334.101 | 8.366.152 | 114,4 |

### 3601 ZAŠTITA, OČUVANJE I UNAPREĐENJE ZDRAVLJA

|  |  |  |  |  |  |  |
| --- | --- | --- | --- | --- | --- | --- |
| EUR/HRK | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 3601 | 1.523.511 | 1.791.767 | 2.302.350 | 2.302.750 | 2.303.450 | 128,5 |

Cilj 1. Zaštita, očuvanje i unapređenje zdravlja

#### A886001 HRVATSKI ZAVOD ZA HITNU MEDICINU

Zakonske i druge pravne osnove

Uredba o osnivanju Hrvatskog zavoda za hitnu medicinu Vlade Republike Hrvatske i Zakon o zdravstvenoj zaštiti, članak 138, 139, 140 i 141.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A886001  | 1.485.678 | 1.791.767 | 2.302.350 | 2.302.750 | 2.303.450 | 128,5 |

Planirana financijska sredstva su namijenjena za financiranje troškova redovnog poslovanja (plaće, naknade troškova zaposlenima, ostali troškovi zaposlenih, rashodi za materijal i energiju, usluge, režijski troškovi, nabava opreme, nabava nematerijalne imovine), vezano za planiranje i praćenje mjera hitne medicine i telemedicine u Republici Hrvatskoj.

Rashodi za zaposlene – odnose se na rashode za plaće za 30 radnika (u 2025. godini planira se zapošljavanje dvije osobe za potrebe rada u hitnoj helikopterskoj medicinskoj službi), mjesečna plaća prema koeficijentima radnika iznosi 40.500 EUR\*12 mjeseci = 1.215.000 EUR s pripadajućim minulim radom i dodacima. Ostalih 257.000 EUR odnosi se na doprinose na plaću, prekovremeni rad prema procjeni, plaću u naravi, isplatu prava radnika prema važećem kolektivnom ugovoru (dar za dijete, naknada za rođenje djeteta, jubilarna nagrada, isplata Regresa i Božićnice, naknada u slučaju bolesti i smrti). Za 2026. planiraju se sredstva u iznosu od 1.479.000 EUR i za 2027. u iznosu od 1.485.000 EUR.

Materijalni rashodi – u iznosu od 639.400 u 2025., u iznosu od 657.900 EUR u 2026. i za 2027. u iznosu od 662.900 EUR odnosi se na broj zaposlenih\*prosječan rashod zaposlenih. Od navedenog iznosa za energiju odnosno električnu energiju, plin i motorno gorivo u sve tri godine odnosi se iznos od 53.000 EUR, rashod za zakupnine i najamnine iznosi 173.000 EUR u sve tri godine (najam poslovnog prostora 11.142 EUR\*12 mjeseci kao najznačajniji trošak (prvo povećanje cijene najma prostora nakon 10 godina)), rashod za komunalne usluge 7.000 EUR u sve tri godine, rashod za intelektualne usluge iznosi 85.000 EUR u sve tri godine (savjetodavne usluge i ugovor o djelu za potrebe hitne helikopterske medicinske službe), rashod za računalne usluge 73.000 EUR u sve tri godine (broj licenci odnosno rashod mjesečnog održavanja za računovodstveni program, program za praćenje medicinskih indikatora, registara HMS,licence za pružanje telemedicinskih usluga\*12 mjeseci) te rashod čišćenja poslovnog prostora iznosi 14.732 EUR u sve tri godine, naknada troškova osobama izvan radnog odnosa u iznosu 50.000 EUR u sve tri godine (smještaj i putni troškovi za angažirane vanjske suradnike za provođenje helikopterske hitne medicinske službe), naknada za članove Upravnog vijeća za sve tri godine 7.968 EUR za sve tri godine (bruto naknada\*12 mjeseci).

Tekuće donacije u novcu u iznosu 33.000 EUR u 2027.g. odnosi se na organizaciju i provođenje tečaja zbrinjavanja velikih nesreća za 60 sudionika.

Rashodi za nabavu opreme za uspostavu telemedicinskih centara: računala i računalna oprema 20.000 EUR (broj računala, printera, mikro računala\* tržišna cijena) u 2025. godini, 33.000 EUR u 2026. i 30.000 EUR u 2027. godini i oprema za videokonferenciju i komunikacijska oprema (ruteri, preklopnici) 16.500 EUR u 2025. (broj opreme\*tržišna cijena), 30.000 EUR u 2026. i 2027.godini, te rashod službenih putovanja potrebnih za instaliranje i edukaciju vezano uz uspostavu telemedicinskog centra cca 9.000 EUR (prema procjeni) u sve tri godine. Putem telemedicinskih centara pružaju se telemedicinske usluge (rashod se odnosi na radnike HZHM koji sudjeluju u održavanju sustava i informatičkoj potpori prema potrebi korisnika) te usavršavanje zdravstvenih radnika putem e-usavršavanja (rashod ugovor o djelu za predavače 664 EUR\*12 mjeseci).

Rashodi potrebni za provođenje programa provođenja javno dostupne rane defibrilacije odnose se na rashode službenih putovanja tijekom godine za odlazak u druge gradove u RH i provođenje tečaja cca 2.600 EUR (prema prošlogodišnjim tendencijama) u sve tri godine, rashod za vanjske suradnike cca 2.650 EUR (prema prošlogodišnjim tendencijama) u sve tri godine, rashod za nabavu defibrilatora 33.000 EUR u sve tri godine (10 kom\*3.315 EUR procijenjena tržišna vrijednost) te nabavku ormarića za instalaciju automatskih vanjskih defibrilatora u sve tri godine 15.000 EUR (1.200 EUR\*13 kom). Rashod za nabavu holtera tlaka i EKG-a u 2025. godini 33.000 EUR (holter EKG-a 3.210 eur\*3 kom, a holter tlaka 2.600 eur\*9 kom), a u 2026. i 2027. godini u iznosu 20.000 eur te nabavku ostale medicinske opreme (aspirator, daska za imobilizaciju) u iznosu 8.000 EUR u 2025.g.

U 2026. godine planirana je nabavka osobnog automobila u iznosu 33.300 eur.

U 2025. godini na ulaganje u računalne programe odnosi se iznos od 30.000 eur za nadogradnju postojećeg sustava za praćenje pokazatelja i indikatora te izvještavanje vezano uz helikoptersku hitnu medicinsku službu.

### 3602 INVESTICIJE U ZDRAVSTVENU INFRASTRUKTURU

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 3602 | 1.886.650 | 228.410 | 7.800 | 3.031.351 | 6.062.702 | 3,4 |

#### K886004 PROGRAM KONKURENTNOST I KOHEZIJA 2021. – 2027.

Zakonske i druge pravne osnove

Ugovor o dodjeli bespovratnih sredstava za projekte koji se financiraju iz programa Konkurentnost i kohezija u financijskom razdoblju 2021. – 2027. broj PK.6.3.02.0001 Nabava potpuno opremljenih cestovnih medicinskih vozila.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| K886004  | 0 | 6.300 | 7.800 | 3.031.351 | 6.062.702 | 123,8 |

Projekt Nabava potpuno opremljenih medicinskih vozila se sadrži od nabave 80 novih opremljenih cestovnih medicinskih vozila za potrebe svakodnevnog pružanja hitne medicinske skrbi. Vozila su namijenjena timovima HMS-a županijskih zavoda za hitnu medicinu kao ciljnoj skupini, a krajnji korisnici su pacijenti na cjelokupnom području RH. Nabavljena nova medicinska i komunikacijska oprema za vozila istodobno će biti takvih karakteristika da će omogućavati prijenos vitalnih parametara pacijenata iz vozila na daljinu te video i audio vezu, što je preduvjet za buduća ulaganja u hitnu medicinsku službu u vidu omogućavanja telekonzultacija između medicinskih sestara/tehničara te mladih liječnika u vozilu s liječnicima specijalistima hitne medicine putem telemedicine. Projekt je započeo 30.08.2024., a traje do 30.10.2028. godine.

U 2025. godini na izvor 11 odnosi se iznos 2.160 eur, na izvor 12 iznos 1.126 eur, a izvor 563 iznos 4.514 eur jer je planirana aktivnost provedbe javnog natječaja za nabavku vozila.

U 2026. godini treba biti isporuka prve tranše vozila i na izvor 11 odnosi se iznos 1.016.469 eur, na izvor 12 iznos 528.901 eur, a na izvor 563 iznos 1.485.981 eur.

U 2027. godini planirana je isporuka druge tranše vozila, na izvor 11 odnosi se iznos 2.032.936 eur, na izvor 12 iznos 1.057.804 eur, a na izvor 563 iznos 2.971.962 eur.

Materijalni rashodi – u 2025. godini planirana je aktivnost vanjskog suradnika za provedbu javnog natječaja te tisak naljepnica za opremu u ukupnom iznosu 7.800 eur.

Rashodi za nabavu proizvedene dugotrajne imovine u 2026. iznose 3.031.351 eur (isporuka prve tranše vozila (20 komada\*183.410 eur) za hitnu medicinsku službu, sa medicinskom i komunikacijskom opremom), a u 2027. godini iznose 6.062.702 eur (isporuka dvije tranše vozila (40 komada\*183.410 eur) za HMS sa medicinskom i komunikacijskom opremom).

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Broj podržanih ulaganja u razvoj modernizirane usluge hitne medicinske službe  | Broj podržanih ulaganja u razvoj modernizirane usluge hitne medicinske službe | Broj  | 0 | Hrvatski zavod za hitnu medicinu | 0 | 0 | 0 |
| Broj hitnih medicinskih intervencija sa novim medicinskim vozilima | Broj hitnih medicinskih intervencija sa novim medicinskim vozilima kojima unapređujemo uslugu hitne medicinske skrbi (korisnici/godina) | Broj | 0 | Hrvatski zavod za hitnu medicinu | 0 | 0 | 14.400 |